Diari Oficial de la Generalitat Valenciana


Sumari del DOGV 9653, del 02-08-2023 (2023/8664)

Extracte de la Resolució de 28 de juliol de 2023, del rector de la Universitat Politècnica de València, per la qual es convoquen les ajudes del Programa de mobilitat «Erasmus+» d'estudiants i estudiantes per a estudis (SMS) en el curs 2023-2024.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9653

Data del DOGV
:   02-08-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8664


Data del document
:   28-07-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * ajuda pública

Extracte de la Resolució de 28 de juliol de 2023, del rector de la Universitat Politècnica de València, per la qual es convoquen les ajudes del Programa de mobilitat «Erasmus+» d'estudiants i estudiantes per a estudis (SMS) en el curs 2023-2024. [2023/8664]  
BDNS (identif.): 710605.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/710605)  
  
Primera. Objecte de la convocatòria  
Les escoles i facultats de la Universitat Politècnica de València (UPV) mantenen diversos convenis d'intercanvi amb universitats dins el marc europeu del programa «Erasmus+», mitjançant els quals l'estudiantat de la nostra universitat pot fer estades d'un semestre o curs acadèmic d'acord amb allò tipificat al conveni.  
Amb aquesta convocatòria es pretén dotar de finançament l'estudiantat que ha rebut una plaça «Erasmus+» a les dues convocatòries publicades i resoltes per la UPV per atorgar estades «Erasmus+» amb fins d'estudis durant el curs 2023-2024.  
  
Segona. Crèdit pressupostari i quantia de les ajudes  
La present convocatòria de beques es finançarà amb càrrec a la partida pressupostària 433547428/541/68921/76909056 de l'Oficina de Programes Internacionals d'Intercanvi en l'exercici pressupostari 2022 per un import màxim de 3.200.000,00 euros.  
L'import total màxim i la concessió de les ajudes estaran condicionats a l'existència de crèdit adequat i suficient en el pressupost de la Universitat Politècnica de València en l'exercici 2023.  
Els beneficiaris rebran una quantitat mensual d'acord amb les normes de finançament per a la mobilitat d'estudiants amb fins d'estudis establerta pel Servei Espanyol per a la Internacionalització de l'Educació (SEPIE) per als projectes de la convocatòria 2023. Aquesta quantitat depèn del nivell de vida del país de destinació, segons els tres grups que es descriuen a continuació:  
  
Grup 1.  
Dinamarca, Finlàndia, Irlanda, Islàndia, Liechtenstein, Luxemburg, Noruega i Suècia. País associat de la regió 14: Regne Unit: 350 euros/mes  
  
Grup 2.  
Alemanya, Àustria, Bèlgica, Xipre, França, Grècia, Itàlia, Malta, Països Baixos i Portugal: 300 euros/mes  
  
Grup 3.  
Bulgària, Txèquia, Croàcia, Eslovàquia, Eslovènia, Estònia, Hongria, Letònia, Lituània, Macedònia del Nord, Polònia, Romania, Sèrbia i Turquia: 250 euros/mes  
  
Segons les normes de finançament del SEPIE rebran un ajut addicional per a estudiants amb menys oportunitats de 250 euros/mes l'estudiantat que es trobe en alguna de les situacions següents:  
a) Haver estat beneficiari d'una beca d'estudis de caràcter general de l'Administració General de l'Estat per fer estudis universitaris i altres estudis superiors o d'una beca del Departament d'Educació del País Basc el curs 2022-2023 o en el curs 2023-2024  
b) Tenir la condició de refugiat o amb dret a protecció subsidiària o haver presentat sol·licitud de protecció internacional a Espanya  
  
c) Tenir reconeguda i qualificada legalment una discapacitat en grau igual o superior al 33 %  
d) Estar en possessió del carnet de família nombrosa  
Amb independència de la durada de l'estada es finançarà com a màxim deu mesos per a les mobilitats de curs complet i cinc mesos per a les mobilitats d'un semestre d'acord amb la durada publicada a la resolució d'aquesta convocatòria.  
  
Tercera. Destinació de les beques  
Haver rebut una plaça a qualsevol de les dues convocatòries «Erasmus+» publicades per la UPV per al curs 2023-2024:  
1. Convocatòria programa «Erasmus+» estudis curs 2023-2024, aprovada per resolució del rector de 26 d'octubre del 2022, i resolta el 15 de juny del 2023  
2. Convocatòria extraordinària programa «Erasmus+» estudis curs 2023-2024, aprovada per Resolució del rector de 7 de març de 2023.  
  
En cap cas no podran obtenir la condició de beneficiari les persones en les quals concorri alguna de les circumstàncies previstes a l'article 13.2 de la Llei 38/2003 general de subvencions.  
  
Quarta. Bases reguladores  
Accessible en http://www.upv.es/entidades/OPII/infoweb/pi/info/803354normalc.html  
  
Cinquena. Sol·licituds  
Les sol·licituds per participar en aquesta convocatòria es presentaran mitjançant el sistema de gestió de convocatòries de l'aplicació AIRE. La presentació de la sol·licitud suposa l'acceptació de les bases de la convocatòria.  
  
València, 28 de juliol de 2023.- El rector, p. d. f. (01.06.2021), el vicerector d'Internacionalització i Comunicació: José Francisco Monserrat del Río.